CELEX: 32019R0530
Language: el
Date: 2019-03-27 00:00:00
Title: Εκτελεστικός κανονισμός (ΕΕ) 2019/530 της Επιτροπής, της 27ης Μαρτίου 2019, για τον ορισμό εργαστηρίων αναφοράς της Ευρωπαϊκής Ένωσης για επιβλαβείς για τα φυτά οργανισμούς, όσον αφορά έντομα και ακάρεα, νηματώδεις, βακτήρια, μύκητες και ωομύκητες, ιούς, ιοειδή και φυτοπλάσματα

29.3.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 88/19
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/530 ΤΗΣ ΕΠΙΤΡΟΠΗΣ
         της 27ης Μαρτίου 2019
         για τον ορισμό εργαστηρίων αναφοράς της Ευρωπαϊκής Ένωσης για επιβλαβείς για τα φυτά οργανισμούς, όσον αφορά έντομα και ακάρεα, νηματώδεις, βακτήρια, μύκητες και ωομύκητες, ιούς, ιοειδή και φυτοπλάσματα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 93 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο κατ' εξουσιοδότηση κανονισμός (ΕΕ) 2018/631 της Επιτροπής (2) ίδρυσε εργαστήρια αναφοράς της Ευρωπαϊκής Ένωσης (εφεξής EURL) για επιβλαβείς για τα φυτά οργανισμούς όσον αφορά έντομα και ακάρεα, νηματώδεις, βακτήρια, μύκητες και ωομύκητες, και ιούς, ιοειδή και φυτοπλάσματα.
                  
               
                     (2)
                  
                  
                     Μετά τη σύσταση των εν λόγω EURL, η Επιτροπή πραγματοποίησε δημόσια διαδικασία επιλογής για τον ορισμό EURL για επιβλαβείς για τα φυτά οργανισμούς όσον αφορά έντομα και ακάρεα, νηματώδεις, βακτήρια, μύκητες και ωομύκητες, και ιούς, ιοειδή και φυτοπλάσματα.
                  
               
                     (3)
                  
                  
                     Η κοινοπραξία με επικεφαλής τον γαλλικό Οργανισμό για την Υγεία και την Ασφάλεια των Τροφίμων, του Περιβάλλοντος και της Εργασίας (ANSES), η οποία περιλαμβάνει επίσης τον αυστριακό Οργανισμό για την Υγεία και την Ασφάλεια των Τροφίμων (AGES), υπέβαλε αίτηση στο πλαίσιο της διαδικασίας επιλογής για τον ορισμό της ως EURL για επιβλαβείς για τα φυτά οργανισμούς όσον αφορά έντομα και ακάρεα.
                  
               
                     (4)
                  
                  
                     Η κοινοπραξία με επικεφαλής τον γαλλικό Οργανισμό για την Υγεία και την Ασφάλεια των Τροφίμων, του Περιβάλλοντος και της Εργασίας (ANSES), η οποία περιλαμβάνει επίσης το Ινστιτούτο Ερευνών της Φλάνδρας για τη Γεωργία, την Αλιεία και τα Τρόφιμα (ILVO, Βέλγιο), υπέβαλε αίτηση στο πλαίσιο της διαδικασίας επιλογής για τον ορισμό της ως EURL για επιβλαβείς για τα φυτά οργανισμούς όσον αφορά τους νηματώδεις.
                  
               
                     (5)
                  
                  
                     Η κοινοπραξία με επικεφαλής την ολλανδική Αρχή Ασφάλειας των Τροφίμων και των Καταναλωτικών Προϊόντων — Εθνικό Κέντρο Αναφοράς για την Υγεία των Φυτών (NVWA-NRC), η οποία περιλαμβάνει επίσης το Ινστιτούτο Ερευνών της Φλάνδρας για τη Γεωργία, την Αλιεία και τα Τρόφιμα (ILVO, Βέλγιο), το Κέντρο Ερευνών για τη Φυτοπροστασία και την Πιστοποίηση [CREA-DC (DIALAB), Ιταλία] και το Εθνικό Ινστιτούτο Βιολογίας (NIB, Σλοβενία), υπέβαλε αίτηση στο πλαίσιο της διαδικασίας επιλογής για τον ορισμό της ως EURL για τους επιβλαβείς για τα φυτά οργανισμούς όσον αφορά τα βακτήρια.
                  
               
                     (6)
                  
                  
                     Ο γαλλικός Οργανισμός για την Υγεία και την Ασφάλεια των Τροφίμων, του Περιβάλλοντος και της Εργασίας (ANSES) υπέβαλε αίτηση στο πλαίσιο της διαδικασίας επιλογής για τον ορισμό του ως EURL για τους επιβλαβείς για τα φυτά οργανισμούς όσον αφορά μύκητες και ωομύκητες.
                  
               
                     (7)
                  
                  
                     Η κοινοπραξία με επικεφαλής την ολλανδική Αρχή Ασφάλειας των Τροφίμων και των Καταναλωτικών Προϊόντων — Εθνικό Κέντρο Αναφοράς για την Υγεία των Φυτών (NVWA-NRC), η οποία περιλαμβάνει επίσης το Κέντρο Ερευνών για τη Φυτοπροστασία και την Πιστοποίηση [CREA-DC (DIALAB), Ιταλία] και το Εθνικό Ινστιτούτο Βιολογίας (NIB, Σλοβενία), υπέβαλε αίτηση στο πλαίσιο της διαδικασίας επιλογής για τον ορισμό της ως EURL για τους επιβλαβείς για τα φυτά οργανισμούς όσον αφορά ιούς, ιοειδή και φυτοπλάσματα.
                  
               
                     (8)
                  
                  
                     Η επιτροπή αξιολόγησης και επιλογής που διορίστηκε για τη διαδικασία επιλογής κατέληξε στο συμπέρασμα ότι όλες αυτές οι κοινοπραξίες και τα εργαστήρια συμμορφώνονται με τις απαιτήσεις που καθορίζονται στο άρθρο 93 παράγραφος 3 του κανονισμού (ΕΕ) 2017/625 και θα μπορούσαν να αναλάβουν τα καθήκοντα που καθορίζονται στο άρθρο 94 του εν λόγω κανονισμού.
                  
               
                     (9)
                  
                  
                     Κατά συνέπεια, οι εν λόγω τέσσερις κοινοπραξίες και το εν λόγω εργαστήριο θα πρέπει να οριστούν EURL για τους αντίστοιχους επιβλαβείς για τα φυτά οργανισμούς όσον αφορά έντομα και ακάρεα, νηματώδεις, βακτήρια, μύκητες και ωομύκητες, και ιούς, ιοειδή και φυτοπλάσματα. Τα προγράμματα εργασίας τους θα πρέπει να καταρτίζονται σύμφωνα με τους στόχους και τις προτεραιότητες των οικείων προγραμμάτων εργασίας που εγκρίνονται από την Επιτροπή σύμφωνα με το άρθρο 36 του κανονισμού (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου (3).
                  
               
                     (10)
                  
                  
                     Για να διασφαλιστεί ότι διατηρείται το ενδεδειγμένο επίπεδο των μεθόδων ανάλυσης, δοκιμής ή διάγνωσης, καθώς και η ανάπτυξη επικυρωμένων μεθόδων και η συντονισμένη συνδρομή των επίσημων εργαστηρίων, και σύμφωνα με το άρθρο 93 παράγραφος 2 στοιχείο β) του κανονισμού (ΕΕ) 2017/625, ο ορισμός των EURL θα πρέπει να επανεξετάζεται τακτικά,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εργαστήριο Αναφοράς της Ευρωπαϊκής Ένωσης για επιβλαβείς για τα φυτά οργανισμούς όσον αφορά έντομα και ακάρεα
            Η ακόλουθη κοινοπραξία ορίζεται Εργαστήριο Αναφοράς της Ευρωπαϊκής Ένωσης για τους επιβλαβείς για τα φυτά οργανισμούς όσον αφορά έντομα και ακάρεα, υπεύθυνη για τη στήριξη των οριζόντιων δραστηριοτήτων της Επιτροπής και των κρατών μελών στον τομέα της υγείας των φυτών:
            
                         
                     
                     
                        Κοινοπραξία με επικεφαλής τον γαλλικό Οργανισμό για την Υγεία και την Ασφάλεια των Τροφίμων, του Περιβάλλοντος και της Εργασίας (ANSES, Plant Health Laboratory, Entomology and establishment Plants Unit, 755 avenue du campus Agropolis, CS 30016, 34988 Montferrier-sur-Lez cedex, Γαλλία),
                        η οποία αποτελείται επίσης από:
                        τον αυστριακό Οργανισμό για την Υγεία και την Ασφάλεια των Τροφίμων (AGES, Institute for Sustainable Plant Production, Spargelfeldstraße 191, 1220 Vienna, Αυστρία).
                     
                  
         
            Άρθρο 2
            Εργαστήριο Αναφοράς της Ευρωπαϊκής Ένωσης για επιβλαβείς για τα φυτά οργανισμούς όσον αφορά τους νηματώδεις
            Η ακόλουθη κοινοπραξία ορίζεται Εργαστήριο Αναφοράς της Ευρωπαϊκής Ένωσης για τους επιβλαβείς για τα φυτά οργανισμούς όσον αφορά τους νηματώδεις, υπεύθυνη για τη στήριξη των οριζόντιων δραστηριοτήτων της Επιτροπής και των κρατών μελών στον τομέα της υγείας των φυτών:
            
                         
                     
                     
                        Κοινοπραξία με επικεφαλής τον γαλλικό Οργανισμό για την Υγεία και την Ασφάλεια των Τροφίμων, του Περιβάλλοντος και της Εργασίας (ANSES, Plant Health Laboratory, Nematology Unit, Domaine de la Motte au Vicomte — BP 35327, 35653 Le Rheu, Γαλλία),
                        η οποία αποτελείται επίσης από:
                        το Ινστιτούτο Ερευνών της Φλάνδρας για τη Γεωργία, την Αλιεία και τα Τρόφιμα (ILVO, Plant Sciences, Nematology group, Burg. Van Gansberghelaan 96, 9820 Merelbeke, Βέλγιο).
                     
                  
         
            Άρθρο 3
            Εργαστήριο Αναφοράς της Ευρωπαϊκής Ένωσης για επιβλαβείς για τα φυτά οργανισμούς όσον αφορά τα βακτήρια
            Η ακόλουθη κοινοπραξία ορίζεται Εργαστήριο Αναφοράς της Ευρωπαϊκής Ένωσης για τους επιβλαβείς για τα φυτά οργανισμούς όσον αφορά τα βακτήρια, υπεύθυνη για τη στήριξη των οριζόντιων δραστηριοτήτων της Επιτροπής και των κρατών μελών στον τομέα της υγείας των φυτών:
            Κοινοπραξία με επικεφαλής την ολλανδική Αρχή Ασφάλειας των Τροφίμων και των Καταναλωτικών Προϊόντων — Εθνικό Κέντρο Αναφοράς για την Υγεία των Φυτών (NVWA-NRC, Bacteriology Group, Geertjesweg, 15, 6706 EA Wageningen, Κάτω Χώρες),
            
                         
                     
                     
                        η οποία αποτελείται επίσης από:
                        
                                    —
                                 
                                 
                                    το Ινστιτούτο Ερευνών της Φλάνδρας για τη Γεωργία, την Αλιεία και τα Τρόφιμα (ILVO, Plant Sciences, Bacteriology group, Burg. Van Gansberghelaan 96, 9820 Merelbeke, Βέλγιο)·
                                 
                              
                                    —
                                 
                                 
                                    το Κέντρο Ερευνών για τη Φυτοπροστασία και την Πιστοποίηση [CREA-DC (DIALAB), Laboratory of Phytopathology, Bacteriology group, via Carlo Giuseppe Bertero 22, 00156 Roma, Ιταλία]·
                                 
                              
                                    —
                                 
                                 
                                    το Εθνικό Ινστιτούτο Βιολογίας (NIB, Department of Biotechnology and Systems Biology, Bacteriology and Metrology Unit, Laboratory for diagnostics of bacteria, Večna not 111, Ljubljana, Σλοβενία).
                                 
                              
                  
         
            Άρθρο 4
            Εργαστήριο Αναφοράς της Ευρωπαϊκής Ένωσης για επιβλαβείς για τα φυτά οργανισμούς όσον αφορά μύκητες και ωομύκητες
            Το ακόλουθο εργαστήριο ορίζεται Εργαστήριο Αναφοράς της Ευρωπαϊκής Ένωσης για τους επιβλαβείς για τα φυτά οργανισμούς όσον αφορά μύκητες και ωομύκητες, υπεύθυνο για τη στήριξη των οριζόντιων δραστηριοτήτων της Επιτροπής και των κρατών μελών στον τομέα της υγείας των φυτών:
            
                         
                     
                     
                        ο γαλλικός Οργανισμός για την Υγεία και την Ασφάλεια των Τροφίμων, του Περιβάλλοντος και της Εργασίας (ANSES, Plant Health Laboratory, Mycology Unit, Domaine de Pixérécourt, CS 400009, 54220 Malzéville, Γαλλία).
                     
                  
         
            Άρθρο 5
            Εργαστήριο Αναφοράς της Ευρωπαϊκής Ένωσης για επιβλαβείς για τα φυτά οργανισμούς όσον αφορά ιούς, ιοειδή και φυτοπλάσματα
            Η ακόλουθη κοινοπραξία ορίζεται Εργαστήριο Αναφοράς της Ευρωπαϊκής Ένωσης για τους επιβλαβείς για τα φυτά οργανισμούς όσον αφορά ιούς, ιοειδή και φυτοπλάσματα, υπεύθυνη για τη στήριξη των οριζόντιων δραστηριοτήτων της Επιτροπής και των κρατών μελών στον τομέα της υγείας των φυτών:
            Κοινοπραξία με επικεφαλής την ολλανδική Αρχή Ασφάλειας των Τροφίμων και των Καταναλωτικών Προϊόντων — Εθνικό Κέντρο Αναφοράς για την Υγεία των Φυτών (NVWA-NRC, Virology Group, Geertjesweg, 15, 6706 EA Wageningen, Κάτω Χώρες),
            
                         
                     
                     
                        η οποία αποτελείται επίσης από:
                        
                                    —
                                 
                                 
                                    το Κέντρο Ερευνών για τη Φυτοπροστασία και την Πιστοποίηση [CREA-DC (DIALAB), Laboratory of Phytopathology, Virology group, via Carlo Giuseppe Bertero 22, 00156 Roma, Ιταλία]·
                                 
                              
                                    —
                                 
                                 
                                    το Εθνικό Ινστιτούτο Βιολογίας (NIB, Department of Biotechnology and Systems Biology, Microbiology Unit, Laboratory for diagnostics of viruses, viroids and phytoplasmas, Večna pot 111, Ljubljana, Σλοβενία).
                                 
                              
                  
         
            Άρθρο 6
            Επανεξέταση του ορισμού
            Ο ορισμός εργαστηρίων αναφοράς της Ευρωπαϊκής Ένωσης επανεξετάζεται τακτικά.
         
         
            Άρθρο 7
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 27 Μαρτίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 95 της 7.4.2017, σ. 1.
         
            (2)  Κατ' εξουσιοδότηση κανονισμός (ΕΕ) 2018/631 της Επιτροπής, της 7ης Φεβρουαρίου 2018, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου με την ίδρυση εργαστηρίων αναφοράς της Ευρωπαϊκής Ένωσης για επιβλαβείς για τα φυτά οργανισμούς (ΕΕ L 105 της 25.4.2018, σ. 1).
         
            (3)  Κανονισμός (ΕΕ) αριθ. 652/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τη θέσπιση διατάξεων σχετικά με τη διαχείριση των δαπανών που αφορούν, αφενός, τη διατροφική αλυσίδα, την υγεία των ζώων και την καλή μεταχείριση των ζώων και, αφετέρου, την υγεία των φυτών και το φυτικό αναπαραγωγικό υλικό, για την τροποποίηση των οδηγιών του Συμβουλίου 98/56/ΕΚ, 2000/29/ΕΚ και 2008/90/ΕΚ, των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 178/2002, (ΕΚ) αριθ. 882/2004 και (ΕΚ) αριθ. 396/2005, της οδηγίας 2009/128/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου και για την κατάργηση των αποφάσεων του Συμβουλίου 66/399/ΕΟΚ, 76/894/ΕΟΚ και 2009/470/ΕΚ (ΕΕ L 189 της 27.6.2014, σ. 1).